b'\n_START_ARTICLE_\nDestrnik\n_START_SECTION_\nZgradbe v naselju\n_START_PARAGRAPH_\nNaselje ima zdravstveni in gasilski dom, prodajalno z \xc5\xbeivili, prodajalno z gradbenim materialom, cerkev in drugo.  _NEWLINE_V letu 2008 so zgradili moderni kulturni dom, ki ima eno veliko in eno majhno dvorano. V tem domu imajo dru\xc5\xa1tva svoje pisarne. Trenutno se v Destrniku polaga urejena kanalizacija in opti\xc4\x8dna napeljava. Gradi se tudi nova cesta s plo\xc4\x8dniki._NEWLINE_Naselje ima 67 stanovanjskih objektov, ki so razli\xc4\x8dno stari. Podoba hi\xc5\xa1 se je spreminjala skozi leta \xe2\x80\x93 ope\xc4\x8dnate gradnje so zamenjale cimprane. \xc5\xa0e vedno pa je ohranjenih nekaj primerkov starih kme\xc4\x8dkih hi\xc5\xa1 z zna\xc4\x8dilno arhitekturo. Naselju poseben pe\xc4\x8dat daje cerkev, ki s sedanjo podobo kraju, \xc5\xbee od leta 1888 predstavlja sredi\xc5\xa1\xc4\x8de kraja.\n_START_SECTION_\nGospodarstvo\n_START_PARAGRAPH_\nPrebivalstvo se ukvarja s poljedelstvom, \xc5\xbeivinorejo in predvsem z vinogradni\xc5\xa1tvom.'